續感興二十五首  其二一
作者：方一夔
朝代：宋

paragraphs: 匣空龍得偶，厨封畫通神。
可憐種瓜客，猶自標故秦。
當時祖龍死，逐鹿灞水春。
早飛將軍檄，晚分丞相茵。
抵死心不閒，不顧芻狗陳。
陶朱去越後，未肯休此身。
猶聞載窈窕，千金散賤貧。
何如白雲叟，自與青山鄰。
十年一易世，眉目輒少嚬。
悠悠華山裏，甘作騎馿人。